
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 89 


11 Φεβρουάριου 1994 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 29931/2686/93 

Αναγνώριση των χειριστηρίων, των ενδεικτικών λυχνιών 
και των δεικτών των δικύκλων ή τρικύκλων οχημάτων 
με κινητήρα, σε συμμόρφωση προς τις διατάξεις της 
οδηγίας 93/29/ΕΟΚ του Συμβουλίου των Ευρωπαϊκών 
Κοινοτήτων της 14ης Ιουνίου 1993. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ 
ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη τις διατάξεις: 

1. Του άρθρου 84 παρ. 2 του Κ.Ο.Κ. που κυρώθηκε με 
τον Ν. 2094/92 (Α' 182) «περί κυρώσεωςτου Κώδικα Οδι¬ 
κής Κυκλοφορίας». 

2. Των άρθρων 1 παρ. 1 και 3 του Ν. 1338/83 (Α' 34) 
«Εφαρμογή του Κοινοτικού Δικαίου» όπως τροποποιή¬ 
θηκε με την παραγρ. 1 του άρθρου 6 του Ν. 1440/84 (Α' 
70) «Συμμετοχή της Ελλάδος στο κεφάλαιο, στα αποθε- 
ματικά και στις προβλέψεις της Ευρωπαϊκής Τράπεζας 
Επενδύσεων, στο κεφάλαιο της Ευρωπαϊκής Κοινότητας 
Άνθρακος και Χάλυβος και του Οργανισμού ΕΥΡΑ- 
ΤΟΜ». 

3. Την 414/1.11.93 (Β' 838) Κοινή Απόφαση του Πρω¬ 
θυπουργού και του Υπουργού Μεταφορών και Επικοινω¬ 
νιών περί «ανάθεσης αρμοδιοτήτων στον Υφυπουργό Με¬ 
ταφορών και Επικοινωνιών». 

4. Του άρθρου 29Α του Ν. 1558/85 «Κυβέρνηση και Κυ¬ 
βερνητικά Όργανα» (Α' 137), που προστέθηκε με το άρ¬ 
θρο 27 του Ν. 2081/92 (Α' 154), αποφασίζουμε: 

Αρθρο 1 
Σκοπός. 

Η παρούσα απόφαση αποσκοπεί στη συμμόρφωση της 
Ελληνικής νομοθεσίας προς τις διατάξεις της Οδηγίας 93/ 
29/ΕΟΚ του Συμβουλίου της 14ης Ιουνίου 1993, σχετικά 
με την αναγνώριση των χειριστηρίων, των ενδεικτικών λυ¬ 
χνιών και των δεικτών των δικύκλων ή τρικύκλων οχημάτων 
με κινητήρα, που δημοσιεύθηκε στην Ελληνική γλώσσα, 
οτην Επίσημη Εφημερίδα των Ευρωπαϊκών Κοινοτήτων με 
αριθ. I 138/1/29.7.93. 


Αρθρο 2 

Η παρούσα απόφαση εφαρμόζεται για την αναγνώριση 
των χειριστηρίων, των ενδεικτικών λυχνιών και των δει¬ 
κτών κάθε τύπου οχήματος, όπως ορίζεται στο άρθρο 1 
στην Κοινή Απόφαση με αριθ. 21090/1874/3.6.93 (Β' 
428) του Υπουργού Μεταφορών - Επικοινωνιών και του 
Υφυπουργού Εθνικής Οικονομίας με την οποία ενσωμα¬ 
τώθηκε η οδηγία 92/61/ΕΟΚ. 

Αρθρο 3 

Η διαδικασία χορήγησης της έγκρισης τύπου όσον αφορά 
την αναγνώριση των χειριστηρίων, των ενδεικτικών λυχνιών 
και των δεικτών ενός τύπου δικύκλου ή τρικύκλου οχήματος 
με κινητήρα, καθώς και οι όροι για την ελεύθερη κυκλοφορία 
των εν λόγω οχημάτων ορίζονται στην αριθ. 21090/1874/ 
3.6.90 Κ.Υ.Α., στα κεφάλαια II και III αντίστοιχα, με την 
οποία ενσωματώθηκε η οδηγία 92/61 /ΕΟΚ. 

Αρθρο 4 

Σύμφωνα με το άρθρο 11 της Κ.Υ.Α. 21090/1874/ 
3.6.93 αναγνωρίζεται η ισοδυναμία μεταξύ των προδια¬ 
γραφών της παρούσας απόφασης και εκείνων του κανο¬ 
νισμού αριθ. 60 της ΟΕΕ του ΟΗΕ (έγγραφο Ε/ΕΟΕ/ 
ΤΒΑΝ8/505-ΑΟΟ 59). 

Η αρμόδια για την χορήγηση έγκρισης τύπου στοιχείου 
οχήματος, υπηρεσία του Υπουργείου Μεταφορών και Επι¬ 
κοινωνιών αποδέχεται τις εκγρίσεις τύπου που έχουν εκδο- 
θεί σύμφωνα με τις προδιαγραφές του προαναφερθέντος 
κανονισμού αριθ. 60, καθώς και τα σήματα έγκρισης τύπου 
αντί των αντίστοιχων εγκρίσεων τύπου που εκδίδονται σύμ¬ 
φωνα με τις προδιαγραφές της παρούσας απόφασης. 

Άρθρο 5 

1. Οι Ελληνικές Αρχές από τις 14.12.94 δεν δύνανται να 
απαγορεύουν, για λόγους που αφορούν την αναγνώριση 
των χειριστηρίων, των ενδεικτικών λυχνιών και των δει¬ 
κτών την πρώτη θέση σε κυκλοφορία των οχημάτων που 
είναι σύμφωνα με την παρούσα απόφαση. 

“ Η παρούσα ισχύει από 14 Ιουνίου 1995. 

Άρθρο 6 

Ακολουθούν το Παράρτημα I μετά προσαρτήματος και 
το παράρτημα I! με δύο Προσαρτήματα σαν αναπόσπαστα 
ιρήματα της παρούσας απόφασης. 

ΠΑΡΑΡΤΗΜΑ I 

Προδιαγραφές της αναγνώρισης των χειριστηρίων, 
των ενδεικτικών λυχνιών, και των δεικτών 
για την έγκριση τύπου των δικύκλων ή τρικύκλων 
οχημάτων με κινητήρα. 

1. ΟΡΙΣΜΟΙ 

Κατά την έννοια της παρούσας οδηγίας ως: 

1.1. «χειριστήριο», κάθε μέρος ή στοιχείο του οχήματος 
ενεργοποιούμενο απευθείας από τον οδηγό, το οποίο 
προκαλεί μεταβολή της κατάστασης ή της λειτουργίας του 
οχήματος ή ενός των μερών του. 

1.2. «ενδεικτική λυχνία», το σήμα που δείχνει την ενερ¬ 
γοποίηση μιας διάταξης, μια λειτουργία ή μια ύποπτη ή 
ελαττωματική κατάσταση ή απουσία λειτουργίας. 

1.3. «δείκτης», μια διάταξη που πληροφορεί για την 
ορθή λειτουργία ή την κατάσταση ενός συστήματος ή μέ¬ 
ρους ενός συστήματος, παραδείγματος χάρη για τη 
στάθμη ενός υγρού. 

1.4. «σύμβολο», το σχέδιο που επιτρέπει να αναγωρίζε- 
ται ένα χειριστήριο, μια ενδεικτική λυχνία ή ένας δείκτης. 

2. ΠΡΟΔΙΑΓΡΑΦΕΣ 

2.1. Αναγνώριση: 

Τα χειριστήρια, οι ενδεικτικές λυχνίες και οι δείκτες που 


αναφέρονται στο σημείο 2.1.5. ότων συναρμολογούνται 
στο όχημα, πρέπει να αναγνωρίζονται σύμφωνα με τις 
ακόλουθες προδιαγραφές. 

2.1.1. Τα σύμβολα πρέπει να είναι ευκρινή, ανοιχτού 
χρώματος σε σκούρο φόντο ή το αντίστροφο. 

2.1.2. Τα σύμβολα τοποθετούνται επί του χειριστηρίου 
ή επί της ενδεικτικής λυχνίας του χειριστηρίου ή όσο το 
δυνατόν πλησιέστερα. Όταν αυτό είναι πρακτικά αδύ¬ 
νατο, το σύμβολο και το χειριστήριο, ή η ενδεικτική λυχνία, 
πρέπει να συνδέονται με συνεχή και όσο το δυνατόν βρα¬ 
χεία γραμμή. 

2.1.3. Οι φανοί πορείας αναπαριστώνται με παράλλη¬ 
λες και οριζόντιες φωτεινές ακτίνες και οι φανοί διασταύ¬ 
ρωσης με παράλληλες φωτεινές ακτίνες που κλίνουν προς 
τα κάτω. 

2.1.4. Τα ακόλουθα χρώματα, όταν χρησιμοποιούνται 
στις ενδεικτικές λυχνίες, σημαίνουν τα εξής: 

- ερυθρό: κίνδυνος, 

- κίτρινο ηλέκτρου: προσοχή, 

- πράσινο: ασφάλεια. 

Το κυανούν χρώμα προορίζεται αποκλειστικά για τις εν¬ 
δεικτικές λυχνίες των φανών πορείας. 

2.1.5. Καθορισμός και αναγνώριση των συμβόλων. 


Σχήμα 1. 

Χειριστήριο των φανών πορείας. 
Χρώμα ενδεικτικής λυχνίας: κυανούν. 

Σχήμα 2. 

Χειριστήριο των φανών διασταύρωσης. 
Χρώμα ενδεικτικής λυχνίας: πράσινο. 


Σχήμα 3. 

Δείκτης πορείας. 

Χρώμα ενδεικτικής λυχνίας: πράσινο. 


Σχήμα 4. 

Σήμα κινδύνου. 

Δύο δυνατότητες: 

- αναγνωριστικό σύμβολο που δίδεται παραπλεύρως· 
χρώμα ενδεικτικής λυχνίας: ερυθρό, 

ή 

- ταυτόχρονη λειτουργία των δεικτών πορείας (δύο τόξα 
του σχήματος 3). 



Σχήμα 5. 

Χειροκίνητος αποπνικτήρας (τσοκ). 
Χρώμα ενδεικτικής λυχνίας: κίτρινο ηλέκτρου. 

Σχήμα 6. 

Ακουστικό προειδοποιητικό σήμα. 


Σχήμα 7. 

Στάθμη καυσίμου. 

Χρώμα ενδεικτικής λυχνίας: κίτρινο ηλέκτρου. 



Σχήμα 8. 

θερμοκρασία ψυκτικού υγρού του κινητήρα. 
Χρώμα ενδεικτικής λυχνίας: ερυθρό. 



Σχήμα 9. 

Φόρτιση συσσωρευτή. 

Χρώμα ενδεικτικής λυχνίας: ερυθρό. 

Σχήμα 10. 

Έλαιο κινητήρα. 

Χρώμα ενδεικτικής λυχνίας: ερυθρό. 


Σχήμα 11. 

Εμπρόσθιος φανός ομίχλης ( 3 ) 
Χρώμα ενδεικτικής λυχνίας: πράσινο. 




Σχήμα 13. 

Χειριστήριο ανάφλεξης ή κινητήρας στη θέση «εκτός λει¬ 
τουργίας» για κινητήρα ντήζελ. 

Σχήμα 14. 

Χειριστήριο ανάφλεξης ή κινητήρας στη θέση «λειτουρ¬ 
γία» για κινητήρα ντήζελ. 



Σχήμα 15. 

Γενικός διακόπτης φωτισμού. 
Χρώμα ενδεικτικής λυχνίας: πράσινο. 



Σχήμα 16. 

Διακόπτης φωτισμού. 

(μπορεί να συνδυαστεί με το χειριστήριο 
των φανών θέσης) 

Χρώμα ενδεικτικής λυχνίας: πράσινο. 




Σχήμα 17. 

Φανοί στάθμευσης. 

Χρώμα ενδεικτικής λυχνίας: πράσινο. 

Σχήμα 18. 

Δείκτης νεκρού σημείου. 
Χρώμα ενδεικτικής λυχνίας: πράσινο. 


Σχήμα 19. 

Ηλεκτρικός εκκινητής. 




Σημειώσεις: 

(1) Το εσωτερικό του συμβόλου μπορεί να είναι εξ ολοκλήρου 
βαθύχρωμο. 

(2) Το βαθύχρωμο τμήμα του συμβόλου μπορεί ν’ αντικατα- 


σταθεί με την απεικόνισή του' στην περίπτωση αυτή, το λευκό 
τμήμα στο σχέδιο αυτό πρέπει να είναι εξ ολοκλήρου βαθύχρωμο. 

(3) Εάν υπάρχει μόνον ένα χειριστήριο για τον εμπρόσθιο και 
τον οπίσθιο φανό ομίχλης, το σύμβολο πρέπει νά είναι εκείνο 
του «εμπρόσθιου φανού ομίχλης». 


ΠΡΟΣΑΡΤΗΜΑ 

Κατασκευή του βασικού μοντέλου των συμβόλων 
που αναφέρονται στο σημείο 2.1.5. 





Σχήμα 1. 

ΒΑΣΙΚΟ ΜΟΝΤΕΛΟ 

Το βασικό μοντέλο περιλαμβάνει: 

1. ένα βασικό τετράγωνο πλευράς 50 ιτίΓη, ίσης προς την 
ονομαστική διάσταση (α) του πρωτοτύπου· 

2. ένα βασικό κύκλο διαμέτρου 56 πίπί, ο οποίος έχει 
κατά προσέγγιση το ίδιο εμβαδόν με το βασικό τετράγωνο· 

3. ένα δεύτερο κύκλο διαμέτρου 50 πίπί, εγγεγραμμένο 
στο βασικό τετράγωνο (1)· 

4. ένα δεύτερο τετράγωνο, του οποίου οι κορυφές εφά¬ 
πτονται με το βασικό κύκλο (2) και οι πλευρές του είναι πα¬ 
ράλληλες προς εκείνες του βασικού τετραγώνου (1)· 

5. και 

6. δύο ορθογώνια παραλληλόγραμμα του ίδιου εμβαδού 
με το βασικό τετράγωνο (1), των οποίων οι πλευρές είναι 


κάθετες μεταξύ τους. Το καθένα από αυτά σχηματίζεται 
έτσι ώστε να τέμνει τις αντίθετες πλευρές του βασικού τε¬ 
τραγώνου συμμετρικά· 

7. ένα τρίτο τετράγωνο, του οποίου οι πλευρές διέρχο¬ 
νται από τα σημεία τομής του βασικού τετραγώνου (1) με 
το βασικό κύκλο (2) και έχουν κλίση 45°, δίνοντας έτσι στο 
βασικό μοντέλο τις μεγαλύτερες οριζόντιες και κάθετες 
διαστάσεις· 

8. ένα μη κανονικό οκτάγωνο, σχηματιζόμενο από ευ¬ 
θείες κεκλιμένες κατά 30° ως προς τις πλευρές του τε¬ 
τραγώνου (7). 

Το βασικό μοντέλο σχηματίζεται σε κάνναβο με εμβάτη 
12,5 πίπί και συμπίπτει με το βασικό τετράγωνο (1). 

ΠΑΡΑΡΤΗΜΑ II 
Προσάρτημα 1 

Δελτίο πληροφοριών για την αναγνώριση 
των χειριστηρίων, των ενδεικτικών λυχνιών 
και των δεικτών ενός τύπου δίκυκλου ή 
τρίκυκλου οχήματος με κινητήρα. 

(επισυνάπτεται στην αίτηση έγκρισης τύπου, στην περί¬ 
πτωση που η τελευταία υποβάλλεται ανεξάρτητα από την 
αίτηση έγκρισης του οχήματος). 

Αύξων αριθ. (δίδεται από τον αιτούντα) . 

Η αίτηση έγκρισης τύπου για την αναγνώριση των χειρι¬ 
στηρίων, των ενδεικτικών λυχνιών και των δεικτών ενός 
τύπου δίκυκλου ή τρίκυκλου οχήματος με κινητήρα πρέπει 
να συνοδεύεται από τις πληροφορίες που αναφέρονται 
στο παράρτημα II της οδηγίας 92/61 /ΕΟΚ υπό το τμήμα 
Α. στα σημεία: 

- 0.1 

- 0.2 

-0.4 έως 0.6 

Συνοπτική περιγραφή του οχήματος, όσον αφορά την 
αναγνώριση των ενεργοποιούμενων από τον οδηγό χειρι¬ 
στηρίων, των ενδεικτικών λυνχιών και των δεικτών. 

Προσάρτημα 2 

Ένδειξη της διοικητικής αρχής 

Πιστοποιητικό έγκρισης τύπου για την αναγνώριση 
των χειριστηρίων, των ενδεικτικών λυχνιών και 
των δεικτών ενός τύπου δίκυκλου ή τρίκυκλου 
οχήματος με κινητήτα. 


ΥΠΟΔΕΙΓΜΑ 

Έκθεση.της τεχνικής υπηρεσίας.της — 

Αριθ. έγκρισης τύπου.Αριθ. επέκτασης. 

1. Σήμα του οχήματος. 

2. Τύπος του οχήματος και ενδεχόμενες εκδόσεις και πα¬ 
ραλλαγές . 

3. Ονοματεπώνυμο και διεύθυνση του κατασκευαστή 


4. Ονοματεπώνυμο και διεύθυνση του ενδεχόμενου 

εντολοδόχου του κατασκευαστή. 

5. Όχημα υποβληθέν σε δοκιμή στις:. 

6. Η έγκριση τύπου χορηγείται / απορρίπεται 0). 

7. Τόπος... 

8. Ημερομηνία. 

9. Υπογραφή. 

(1) Διαγράψτε την περιττή ένδειξη. 


Αρθρο 7. 

Από την εφαρμογή της παρούσας δεν προκύπτει καμία 
επιβάρυνση σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Φεβρουάριου 1994 

01 ΥΠΟΥΡΓΟΙ 

ΥΦΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΓΕΩΡΓΙΟΣ ΓΕΝΝΗΜΑΤΑΣ ΘΑΝΑΣΗΣ ΤΣΟΥΡΑΣ 


ΑΠΟ ΤΟ ΕΘΙΜΙΚΟ ΤΥΠΟΓΡΑΦΕΙΟ 
















